**Obecný notársky úrad v Zlatých Moravciach 1896 – 1941**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_9367 | Referenčný kód |
| 3.1.2. | Title | Obecný notársky úrad v Zlatých Moravciach | Názov jednotky opisu |
| 3.1.3. | Date(s) | 1896 – 1941 | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 1,6 bm (15 úradných kníh, 8 archívnych škatúľ, 45 účtovných kníh) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Obecný notársky úrad v Zlatých Moravciach | Názov pôvodcu |
| 3.2.2. | Administrative history | Funkcia notára existovala v správe Zlatých Moraviec, ktoré sa vyvíjali ako mestečko (oppidum), od 16. storočia. Po prvýkrát upravil postavenie notára a vôbec obecných orgánov až tereziánsky urbár z roku 1767 (bod IX). Notár hral významnú úlohu v administratíve obcí a miest. Jeho kompetencie boli však presne vymedzené až zákonnými článkami v druhej polovici 19. storočia. Podľa zákonného článku XVIII/1871 mali župy vypracovať vzorové obecné štatúty s právami a povinnosťami notára a obce. Povinnosťou notára bolo viesť písomnú agendu a evidencie, vypracovávať rozpočet a záverečný účet pre obce, ktoré boli v notárskom úrade združené. Kompetencie notára sa na základe zákonného článku XXII/1886 ešte viac rozšírili, stal sa radcom obecného predstavenstva a dozoroval vykonávanie zákonov a nariadení v obciach. Štátnym úradníkom sa notár stal až prijatím zákona 211/1920 Zb. z. a nar. o obecných a obvodných notároch na Slovensku zo dňa 22. marca 1920.  Obecný notársky úrad v Zlatých Moravciach bol samostatný notársky úrad pre obec Zlaté Moravce až do roku 1942. Nariadením ministra vnútra zo dňa 23. decembra 1941, číslo 25592-I/2-1941 bol tento notársky úrad k 31. decembru 1941 zrušený a spolu s bývalými obcami Chyzerovce, Kňažice a Opatovce nad Žitavou začlenený do Obvodného notárskeho úradu v Zlatých Moravciach. | Dejiny správy pôvodcu |
| 3.2.3. | Archival history | O správe registratúry Obecného notárskeho úradu v Zlatých Moravciach sa nezachovali osobitné záznamy. Úrad viedol spisovú agendu, ktorá sa delila na prezidiálnu a administratívnu. Spisy boli evidované v registratúrnych denníkoch, ku ktorým sa viedli indexy. Podľa záznamov v registratúrnych denníkoch možno konštatovať, že fungoval tzv. systém spájania spisov, v denníkoch je vyznačené predchádzajúce, resp. nasledujúce číslo a spis je uložený chronologicko-numericky podľa posledného čísla. | Dejiny archívneho fondu |
| 3.2.4. | Immediate source of acquisition or transfer | V prírastkovej knihe bol pod prírastkovým číslom 73 v roku 1954 zaevidovaný prírastok z rokov 1896 – 1941 v množstve 18 kníh a 10 balíkov dokumentov. Preberacie protokoly so zoznamom odovzdávaných archívnych dokumentov sa v spise o fonde nenachádzajú. | Spôsoby získavania archívnych prírastkov |
| 3.3.1. | Scope and contents | Vo fonde Obecného notárskeho úradu v Zlatých sa nezachovali zápisnice obecného zastupiteľstva ani obecnej rady. Zachovali sa len účtovné knihy obce z rokov 1896 – 1908, 1930 a 1941 a inventárna kniha obce z obdobia rokov 1920 – 1930. Z evidenčných kníh sa zachovala evidencia zbrojných lístkov (1924 – 1939), cudzincov (1932 – 1935), domovských listov (1932 – 1939), stavieb (1920 – 1940) a evidencia žobrákov (1933 – 1937). K administratívnym registratúrnym denníkom z rokov 1937 a 1939 – 1941 sa zachovali administratívne indexy z rokov 1912, 1922, 1932 a 1939 – 1941. Rovnako torzovite sa zachovala aj spisová agenda, prezidiálne spisy z rokov 1938 – 1941 a administratívne spisy z rokov 1936 – 1941. | Obsah a rozsah archívneho fondu |
| 3.3.2. | Appraisal, destruction and scheduling information | Dňa 21. júna 1962 bol vedúcim okresným archivárom Ernestom Vítekom vypracovaný protokol o vyradených písomnostiach bez znaku hodnoty „A“ už zaniknutých notárskych úradov, vrátane Obecného notárskeho úradu v Zlatých Moravciach z rokov 1896 – 1941. Presný zoznam vyradených písomností sa nezachoval, avšak v registratúrnych denníkoch úradu je pri vyradených spisoch v kolónke poznámka uvedené „S“. Protokol o vyradených písomnostiach je uložený pod číslom 19/1962-arch. v spise o fonde Okresného úradu v Zlatých Moravciach (1923 – 1945). Iné záznamy o vyradení písomností Obecného notárskeho úradu v Zlatých Moravciach sa nezachovali. | Vyraďovanie a hodnotenie |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Archívny fond Obecný notársky úrad je usporiadaný v nasledovnej štruktúre:   * 1. Úradné knihy  1. Účtovné knihy 2. Evidenčné knihy    1. Registratúrne pomôcky 3. Administratívne    1. Spisy 4. Prezidiálne 5. Administratívne   Inventárnou jednotkou pri účtovných knihách je súbor účtovných kníh za jeden rok. Pri evidenčných knihách a registratúrnych pomôckach je inventárnou jednotkou jedna kniha a pri spisoch je inventárnou jednotkou jeden ročník spisov. | Spôsob usporiadania |
| 3.4.1. | Conditions governing acces | Prístupný. Prístupnosť niektorých dokumentov (napr. obsahujúcich osobné údaje) môže byť obmedzená v zmysle § 13 zákona č. 392/2002 Z. z. o archívoch a registratúrach a o doplnení niektorých zákonov v znení neskorších predpisov a podľa zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený, neúplný | Fyzický stav a technické požiadavky |
| 3.4.5. | Finding aids | Okresný archív v Zlatých Moravciach, Ernest Vítek: Fondy bývalých notárskych úradov Beladice, Čierne Kľačany, Dolné Sľažany, Gýmeš, Hosťovce, Jedľové Kostoľany, Kozárovce, Malé Vozokany, Obyce, Tesáre nad Žitavou, Topoľčianky, Zlaté Moravce – mesto, Zlaté Moravce-obvod, Zlaté Moravce-okolie, inventár, Zlaté Moravce, 1959, evidenčné číslo 203, 295 strán. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Novozámocká 273, 951 12 Ivanka pri Nitre | Existencia a umiestnenie originálov |
| 3.5.2. | Existence and location of copies | Informácie nie sú známe. | Existencia a umiestnenie kópií |
| 3.5.3. | Related units of description | Informácie nie sú známe. | Súvisiace jednotky opisu |
| 3.5.4. | Publikation note | Informácie nie sú známe. | Informácie o publikovaní |
| 3.6.1. | Note | Pri požiadavke na štúdium je potrebné uviesť inventárne číslo, registratúrny znak, číslo škatule a číslo spisu, pokiaľ je uvedené. | Poznámka |
| 3.7.1. | Archivist´s note | Mgr. Elena Galandová | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 21.04.2020 | Dátum vyhotovenia opisu |